Diari Oficial de la Generalitat Valenciana


Sumari del DOGV 3819, del 22-08-2000 (2000/6328)

ACORD de 20 de juny de 2000, de la Comissió Territorial d'Urbanisme de València, que fa referència a l'homologació i al pla parcial del sector industrial el Pla de Villanueva de Castellón.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3819

Data del DOGV
:   22-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6328


Data del document
:   20-06-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * pla d'urbanisme

ACORD de 20 de juny de 2000, de la Comissió Territorial d'Urbanisme de València, que fa referència a l'homologació i al pla parcial del sector industrial el Pla de Villanueva de Castellón. [2000/X6328]
  
Vist l'expedient tramés per l'Ajuntament de Villanueva de Castellón, que fa referència a l'homologació i al pla parcial del sector Industrial el Pla, i de conformitat amb els següents:
  
Antecedents de fet
  
Primer. El projecte es va sotmetre a informació pública per mitjà de l'acord del ple de l'Ajuntament en la sessió del dia 30 de març de 2000. Després del pertinent període d'exposició pública, en el qual es va presentar una al·legació, el va aprovar provisionalment el mateix òrgan el 8 de juny de 2000.
  
Segon. La documentació tramesa forma part del PAI presentat per la mercantil TCA Grupa Espanya, SL, per al desenvolupament d'una de les unitats d'execució que es delimiten en el sector afectat.
  
Conté document d'homologació sectorial modificativa ?que inclou memòria i plànols d'informació i ordenació- i pla parcial - format per memòries informativa i justificativa, normes urbanístiques i plànols d'informació i ordenació.
  
Tercer. L'objecte del projecte és el desenvolupament d'un sector de sòl urbanitzable no programat d'ús industrial de 141.992 m²de superfície, que està situat a l'oest del nucli urbà, en la confluència de la carretera VP-1038 Sumacàrcer-la Pobla Llarga i l'autovia de Llevant.
  
L'homologació assumeix de forma general les determinacions del planejament superior relatives a aquest sòl, si bé s'incorpora al sector, una part de la VP-1038 per a l'execució dels accessos viaris i es proposa un cert reajustament de la delimitació sud i sud-est de l'àmbit, a fi d'adequar-la al traçat dels elements viaris perimetrals proposats.
  
Les determinacions de major rellevància del projecte són:
  
Homologació
  
Delimitació del sector. Es justifica l'adaptació als criteris dels textos autonòmic, ja que està el sector delimitat al sud i est, per alineacions de la xarxa primària, al nord, amb la zona de protecció de la VP-1038 i a l'oest, amb la línia límit d'edificació de la N-340 i la línia de la zona de servitud del vial de servei d'aquesta carretera.
  
Xarxa primària. S'inclouen dins d' aquesta xarxa el viari perimetral, els seus elements de gir i el camí ramader que travessa el sector en direcció nord-sud.
  
Àrea de repartiment. S'identifica el sector amb l'àrea de repartiment i es preveu una edificabilitat bruta de 07 m²/m² ?similar al coeficient d'edificabilitat previst en el sector pel pla general- i es determina un aprofitament tipus de 0.61 m²/m².
  
Zona d'ordenació. Es concreta com a ús global l'industrial i s'adopta el sistema d'ordenació per edificació aïllada definit en l'article 65 del Reglament de Zones d'Ordenació Urbanística de la Comunitat Valenciana, amb tipologia de bloc adossat en tots els límits, a excepció del límit frontal.
  
Pla parcial
  
Proposa una ordenació a través de tres illes edificables per a incloure indústries de diverses mides. La zona verda exigida s'ubica dins de l'àrea d'afectació de l'autovia.
  
Per al seu desplegament, es delimiten dues unitats d'execució.
  
L'ordenació proposta respon a la següent quantificació:
  
QUADRE RESUM DE CARACTERÍSTIQUES
  
 Parcel·les privades industrials 90.335,96 m²s
  
 ZV 13.797,00 m²s
  
 RV+AV 9.322,59 m²s
  
 EQ 8.905,99 m²s
  
SUPERFÍCIE COMPUTABLE DEL SECTOR 122.361,54 m²s
  
 XARXA PRIMÀRIA 19.630,82 m²s
  
 SUPERFÍCIE TOTAL DEL SECTOR 141.992,36 m²s
  
 Edificabilitat bruta 0.7 m²t/m²s
  
 Edificabilitat total 85.819,16 m²t
  
Quart. Durant la tramitació de l'expedient s'ha sol·licitat informe amb data 28 d'abril de 2000, als següents organismes:
  
Demarcació de Carreteres del Ministeri de Foment
  
Divisió de Carreteres de la DG d'Obres Públiques de la COPUT
  
Servei de Vies i Obres de la Diputació de València
  
Confederació Hidrogràfica del Xúquer
  
Divisió de Recursos Hidràulics de la Conselleria d'Obres Públiques, Urbanisme i Transports
  
Cinqué. Villanueva de Castellón té un Pla General aprovat definitivament per la Comissió Territorial d'Urbanisme el 31 de gener de 1989. S'han tramitat, a més, diverses modificacions puntuals i planejament de desenvolupament d'aquest.
  
Amb data 23 d'octubre de 1996, aquest mateix òrgan va denegar l'aprovació definitiva del punt 1 de l'expedient de modificació de 10 punts del planejament general, relatiu a una homologació modificativa en l'àmbit del sector del Pla, que proposava el canvi de classificació de 725.851 m² de sòl no urbanitzable a sòl urbanitzable industrial, per una sèrie de deficiències que, en síntesi, fan referència a la falta de justificació de la necessitat de l'ampliació pretesa, deficiències derivades d'informes sectorials emesos per les administracions amb competència en matèria de carreteres, consideracions de l'informe emés per la Confederació Hidrogràfica del Xúquer i deficiències observades en relació a l'ordenació pretesa.
  
Sisé. La Comissió Informativa de la Comissió Territorial d'Urbanisme de València, en la sessió celebrada el 13 de juny de 2000, va emetre informe relatiu al projecte de què tractem, complint així ho preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. Si bé l'Ajuntament va trametre l'11 d'abril de 2000 el Projecte d'Homologació i el Pla Parcial, als efectes de l'emissió d'informe de caràcter previ, amb data 8 de juny d'enguany, aqueixa administració ha aprovat provisionalment el Projecte d'Homologació Parcial del Sector i sol·licita la seua aprovació definitiva per la Comissió Territorial d'Urbanisme.
  
Segon. La tramitació ha sigut correcta, d'acord amb el que estableix l'article 52, en relació amb la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU) i el punt III de la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'Activitat Urbanística.
  
Tercer. La documentació està completa, als efectes del compliment del que estableixen els articles 27 de la LRAU i article 64 i següents del Reglament de Planejament de la Comunitat Valenciana (d'ara endavant, RPCV) i en la Instrucció d'Homologació.
  
Quart. La Demarcació de Carreteres del Ministeri de Foment emet informe de caràcter favorable, amb data 28 d'abril de 2000.
  
Cinqué. El Servei de Vies i Obres de la Diputació de València emet informe amb data 13 de juny de 2000, de caràcter favorable condicionat al fet que es dibuixen adequadament les entrades de la rotonda de connexió, es finance per l'actuació l'execució d'aquesta i es recule l'illa adjacent amb l'esmentada rotonda.
  
Sisé. Les determinacions contingudes en l'homologació s'ajusten al que estableix el punt II.9 de la Instrucció d'homologació i es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Seté. El pla parcial estableix les reserves de xarxa secundària exigides en el RPCV , tal com concreta la taula següent:
  
No obstant el que s'ha exposat anteriorment, amb la localització de la zona verda proposada, no queden garantides les condicions de qualitat exigides a aquestes zones en l'article 35 del RPCV, per la falta d'accessibilitat per als usuaris del sector.
  
Vuitena. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de les homologacions de municipis de menys de 50.000 habitants, de conformitat amb el que estableix la disposició transitòria primera, punt 3 i l'article 54.2.B de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió del dia 20 de juny de 2000, acorda:
  
Aprovar definitivament l'homologació del sector industrial el Pla de Villanueva de Castellón.
  
Emetre informe respecte del pla parcial del sector afectat, en els termes relacionats, i s'haurà de recollir en fases posteriors d'aquest instrument de planejament els condicionants indicats en l'informe del Servei de Vies i Obres de la Diputació de València de13 de juny de 2000.
  
Contra la present resolució, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que puga interposar qualsevol altre recurs que estime oportú.
  
València, 20 de juny de 2000.- El secretari de la Comissió Territorial d'Urbanisme: José Manuel Palau Navarro.
  
València, 17 de juliol de 2000.- El secretari general: Gaspar Peral Ribelles.